Suchinthana/ta-wikipedia huggingface dataset:
சாண்டோங்

சாண்டோங் (), என்பது மக்கள் சீனக் குடியரசில் உள்ள ஒரு மாகாணம் ஆகும். இது சீனாவின் கிழக்குப் பகுதி கடற்கரையில் அமைந்துள்ளது.

சீன நாகரிகத்தின் ஆரம்ப காலத்திலிருந்தே, சீன வரலாற்றில் முக்கிய இடம்பிடித்த பிரதேசமாக இது விளங்குகின்றது. தாவோயியம், சீன பௌத்தம் மற்றும் கன்பூசியம் ஆகிய மத கலாச்சாரங்களுக்கு முக்கியத்துவம் வாய்ந்த இடமாக இது உள்ளது.

வடசீன சமவெளியின் கிழக்குக் கரையில் மஞ்சள் ஆற்றின் கீழ்ப்பகுதியில் இம்மாகாணம் அமைந்துள்ளது. இதன் வடக்கே பொகாய் கடலும், வடமேற்கே ஏபெய் மாகாணமும், மேற்கே ஹெனான் மாகாணமும், தெற்கே சியாங்சு மாகாணமும், தென்கிழக்கே மஞ்சள் ஆறும் எல்லைகளாக உள்ளன. ஹெனான்-சியாங்சு மாகாணங்களுக்கிடையே சிறு பிரதேசம் அன்ஹுயி மாகாணத்துடன் எல்லையாக உள்ளது.

வரலாறு
சுமார் ஆயிரம் ஆண்டுகளுக்கு மேல் புதிய கற்காலக் கலாச்சாரங்களின் இருப்பிடமாக இது விளங்கியது. பின்னர் பல அரசமரபினரின் கட்டுப்பாட்டில் இப்பிர்தேசம் இருந்தது. நவீன சாண்டோங் மாகாணம் மிங் அரசமரபினரால் உருவாக்கப்பட்டது.

புவியியல்
இது பெரிதும் சமவெளியான நிலப்பரப்பைக் கொண்டுள்ளது. வடமேற்கு, மேற்கு மற்றும் தென்மேற்குப் பிரதேசங்கள் வட சீன சமவெளியின் பகுதிகளாகும். மத்திய பகுதி மலைப்பாங்கானதாகக் காணப்படுகின்றது. டாய் மலை இவற்றுள் முக்கியமானது.

அரசியல்
சீனாவின் ஏனைய பகுதிகளைப்போலவே இங்கும் இரு கட்சி அரசமைப்பைக் கொண்டுள்ளது. மாகாணத்தின் அதி உயர் அரச அதிகாரியாக மாகாண ஆளுநர் விளங்குகின்றார்.

நிர்வாகப் பிரிவுகள்
இம்மாகாணம் 17 மேல்நிலை நிர்வாகப் பிரிவுகளாகப் பிரிக்கப்பட்டுள்ளன. இவை 137 கவுண்டி அலகுகளாகப் பிரிக்கப்பட்டு மேலும் 1941 நகர நிலை அலகுகளாகப் பிரிக்கப்பட்டுள்ளன.

மக்கட் பரம்பல்
குவாங்டாங்கிற்கு அடுத்தபடியாக, சீனாவின் அதிக மக்கட்டொகை கொண்ட மாகாணமாக இது விளங்குகின்றது. இம்மாகாணத்தில் பெரும்பான்மையாக ஆன் சீனர்கள் வசிக்கின்றனர். மேலும் மஞ்சு இனக்குழு, ஊய் இனக்குழு போன்றவை சிறுபான்மையினராக உள்ளனர்.

போக்குவரத்து
பெய்ஜிங்-கவுலூன் நகரங்களுக்கிடையிலான சிங்சு தொடர்வண்டிச் சேவையும் பெய்ஜிங்-சாங்காய் நகரங்களுக்கிடையிலான சிங்கு தொடர்வண்டிச் சேவையும் இம்மாகாணம் ஊடாகச் செல்கின்றன. சீன மாகாணங்களுள் தரமானதும் அடர்ந்ததுமான அதிவேக நெடுஞ்சாலை வலையமைப்பை சாண்டோங் கொண்டுள்ளது. இங்குள்ள அதிவேக நெடுஞ்சாலை வலையமைப்பின் மொத்த நீளம் சுமார் 3000 கிலோமீட்டர்களுக்கு (1900 மைல்) மேலானது. இது சீன மாகாணங்களிடையே மிக அதிகமானதாகும்.

சுற்றுலா
புகழ்பெற்ற 72 நீரூற்றுக்களைக் கொண்ட மாகாணத் தலைநகரமான சிலின் நகரம், தாவோயிசத்திற்குப் புகழ்பெற்ற பெங்லாய் நகரம், கடற்கரை நகரமான கிங்டோ, அகழ்வாரய்ச்சி மையமான கிங்சோ போன்றவை முக்கிய சுற்றுலா மையங்கள் ஆகும்.

மேற்கோள்கள்

ஆசிய மாதக் கட்டுரைகள் நவம்பர் 2015
சீனாவின் மாகாணங்கள்
திருவள்ளுவர் அரசு கலைக்கல்லூரி, இராசிபுரம்

திருவள்ளுவர் அரசு கலைக் கல்லூரி, இராசிபுரம் (Thiruvalluvar Government Arts College) இந்தியாவின் தமிழ்நாடு மாநிலம், நாமக்கல் மாவட்டம் இராசிபுரம் நகரத்தின் அருகில் உள்ள ஆண்டகலூர் பகுதியில் 40.05 ஏக்கர் நிலப்பரப்பில் அமைந்துள்ளது. 1968 ஆம் ஆண்டு சூலை மாதம் 11 ஆம் தேதி முதல் கல்லூரி செயல்பட்டு வருகிறது. ஐந்து பல்கலைக்கழக புதுமுகத்திட்டங்களுடன் இக்கல்லூரி தொடங்கப்பட்டது. கல்லூரி கிராமப்புறத்தில் அமைந்திருந்தாலும், சமூகத்தின் கீழ்மட்டத்தில் உள்ள மாணவர்களின் தேவைகளைப் பூர்த்தி செய்கிறது. பெரியார் பல்கலைக்கழகத்தின்  இணைவுபெற்றக் கல்லூரியாக இராசிபுரம் திருவள்ளுவர் அரசு கலைக்கல்லூரி செயல்படுகிறது. கல்லூரியில் இருசுழற்சி முறையில் பட்டப்படிப்புகள் வழங்கப்படுகின்றன.

இளநிலைப் படிப்புகள்
 தமிழ்
 ஆங்கிலம்
 வரலாறு
 பொருளியல்
 மனித உரிமையியல்
 அரசியல் அறிவியல்
 வணிகவியல்
 கூட்டுறவு
 தாவரவியல்
 வேதியியல்
 கணினி அறிவியல்
 கணிதம்
 இயற்பியல்
 விலங்கியல்
 மண்ணியல்
 புள்ளியியல்
 புவியியல்

முதுநிலைப் படிப்புகள்
 தமிழ்
 ஆங்கிலம்
 வரலாறு
 பொருளியல்
 மனித உரிமையியல்
 வணிகவியல்
 கூட்டுறவு
 தாவரவியல்
 வேதியியல்
 கணினி அறிவியல்
 கணிதம்
 இயற்பியல்
 விலங்கியல்
 மண்ணியல்
 புள்ளியியல்
 புவியியல்

இதனையும் காண்க 
 நாமக்கல் மாவட்டத்திலுள்ள கல்வி நிலையங்கள்
 தமிழ்நாடு அரசு கலை மற்றும் அறிவியல் கல்லூரிகள் பட்டியல்

மேற்கோள்கள் 

நாமக்கல் மாவட்டத்திலுள்ள அரசினர் கலைக் கல்லூரிகள்
பெரியார் பல்கலைக்கழக இணைவுக்கல்லூரிகள்
டி. வி. ரத்தினம்

டி. வி. ரத்தினம் (T. V. Rathinam, 1929 - 17 அக்டோபர் 1984) 1940களிலும், 50களிலும் பிரபலமான ஒரு தமிழ்த் திரைப்படப் பின்னணி, கருநாடக இசைப் பாடகி ஆவார்.

ஆரம்ப வாழ்க்கை
தென்காசி வள்ளிநாயகம் இரத்தினம் என்ற இயற்பெயர் கொண்ட ரத்தினம், வள்ளிநாயகம் பிள்ளை, ஆவுடை அம்மாள் ஆகியோருக்கு பிறந்தவர். தம் ஏழாவது அகவையில் இராமலிங்க ஆச்சாரி என்பவரிடம் கருநாடக இசைப் பயிற்சியைத் தொடங்கினார். இலங்கையில் தம் முழுமையான கச்சேரியை நடத்தினார். சிறு வயதில் நாடகங்களிலும், திரைப்படங்களிலும் நடித்து வந்தவர், பின்னர் தமிழ்த் திரைப்படங்களில் பின்னணிப் பாடல்களைப் பாடிவந்தார்.

1940 இல் தனது 10வது அகவையில் பக்த சேதா என்ற திரைப்படத்தில் நடித்தார். பின்னர் 1942 ஆம் ஆண்டில் கண்ணகி திரைப்படத்தில் சிறுமி கண்ணகியாக நடித்து, பாடல் ஒன்றையும் பாடினார். இதே வேளையில் கருநாடக இசைப் பயிற்சியை ராம்நாத் கிருஷ்ணன் என்பவரிடமும், பின்னர் செம்பை வைத்தியநாத பாகவதரிடமும் பெற்றார்.

பின்னணிப் பாடகியாக
மிஸ் மாலினி (1947) படத்தில் இவர் பாடிய ஸ்ரீ சரசுவதி நமோ, பாடும் ரேடியோ ஆகிய பாடல்கள் மூலம் பிரபலமானார். பொன்முடி (1950) திரைப்படத்தில் பிரபல இசை அமைப்பாளர் ஜி. இராமநாதனுடன் இணைந்து பாடினார்.

தனிப் பாடல்களைத் தவிர ஜி. ராமநாதன், டி. ஆர். மகாலிங்கம், டி. ஏ. மோதி, திருச்சி லோகநாதன், ஏ. எம். ராஜா, டி. எம். சௌந்தரராஜன், சீர்காழி கோவிந்தராஜன், எஸ். சி. கிருஷ்ணன், எஸ். வி. பொன்னுசாமி ஆகிய பாடகர்களுடன் சேர்ந்து பாடியுள்ளார்.

பாடிய சில பாடல்கள்
வாசுகி பாம்பு தாம்பாகி (கிருஷ்ண விஜயம்)
நீலவானும் நிலவும் போலே (பொன்முடி)
வான் மலை இன்றி வாடிடும் (பொன்முடி)
அஞ்சுரூப நோட்டை (அந்தமான் கைதி)
அன்பே நம் தெய்வம் (நீதிபதி)
கோவிந்தன் குழலோசை (நல்ல வீடு)
அத்தானும் நான்தானே (சக்ரவர்த்தி திருமகள்)

மேற்கோள்கள் 

 Kannagi (1942)
 With music till the last

வெளி இணைப்புகள் 
 T. V. Rathinam
 Listen to Anju Roobai Nottai Konjam Munne Mathi song from Andhaman Kaidhi
 
 
 

1929 பிறப்புகள்
1984 இறப்புகள்
கருநாடக இசைப் பாடகர்கள்
இந்தியத் திரைப்படப் பாடகர்கள்‎
தமிழ்த் திரைப்படப் பின்னணிப் பாடகர்கள்
தமிழ்நாட்டுப் பெண் இசைக்கலைஞர்கள்
தீபிகா சிங்

தீபிகா சிங் ஓர் இந்திய தொலைக்காட்சி நடிகை ஆவார். இவர் தியா ஆர் பாடி ஹம் என்ற இந்தி தொடரில் ஐ.பி.எஸ் சந்தியா ராடீ என்ற கதாபாத்திரத்தில் நடித்ததன் மூலம் பிரபலமானார். இவர் அத்தொடரின் இயக்குநரான ரோஹித் ராஜ் கோயல் என்பவரை 2014 ஆம் ஆண்டு மணந்தார். இவர்களுக்கு மே 20, 2017 அன்று ஒரு ஆண் குழந்தை பிறந்தது.

மேற்கோள்கள்

இந்தியத் தொலைக்காட்சி நடிகைகள்
வாழும் நபர்கள்
1989 பிறப்புகள்
மார்செல்லோ மால்பிகி

மார்செல்லோ மால்பிகி (Marcello Malpighi, 10 மார்ச் 1628 - 29 நவம்பர் 1694) இத்தாலியில் பிறந்த உயிரியலாளரும், மருத்துவரும் ஆவார். அரிஸ்டாடிலின் தத்துவம் பயின்ற அவர் பின் மருத்துவரானார். அறிவியல் ஆய்வில் தன்னை ஈடுபடுத்திக் கொண்ட அவர் கற்பித்தலில் அதிக நாட்டம் உடையவராக காணப்பட்டார். ஒப்பீட்டு உளவியலுக்கு அடித்தளமிட்டவராக கருதப்படுகிறார். பட்டுப்பூச்சியில் தான் செய்த ஆய்வுகளை 1669ஆம் ஆண்டு வெளியிட்டார். இவ்வகை பூச்சிகளுக்கு சுவாசிப்பதற்கு நுரையீரல் கிடையாது என்றும், இவைகள் உடலின் பக்கவாட்டுத்துளைகள் மூலமாக வாயுமண்டல காற்றை உள்ளிழுத்து, நுண்குழல்கள் வழியாக சுவாசிக்கின்றன என்று விளக்கினார். இந்த நுண்குழலுக்கு மூச்சுக்குழல் எனவும்  பெயரிட்டார்.

நுரையீரல் செல்களை அறுவை செய்து பார்த்து, அதன் சிறிய, மெல்லிய சுவர் கொண்ட தந்துகிகள் இருப்பதை கண்டறிந்தார். தந்துகிகள்தான் தமனிகளையும், சிரைகளையும் இணைக்கின்றன என்றும், அவை இரத்தத்தை இதயத்தை நோக்கி செலுத்துகிறது என்றும் , சுற்றோட்டத்தொகுப்பு நிகழ்த்தக்கூடிய அனைத்து வேலைகளையும் தந்துகிகளே நிகழ்த்துகின்றன என்பதை வெளி உலகிற்குத் தெரியப்படுத்தினார். ஏராளமான உடல் உள்ளுறுப்புகள் அவருடைய பெயரைத்தாங்கி நிற்கின்றன. சுற்றோட்ட,  நிணநீர் ஓட்டத்தோடு தொடர்புடைய மால்பிஜியன் துகள்கள், புறத்தோல் திசுவில் காணப்படும் மால்பிஜியன் அடுக்கு,  பூச்சிகளில் காணப்படும் மால்பிஜியன் குழல்கள் இதற்கு உதாரணங்களாகும்.பூச்சிகளில் மால்பிஜியன் குழல்கள் நைட்ரஜன் அடங்கிய கழிவுப் பொருள்களான யூரிக் அமிலம் மற்றும் நீரை மலத்திலிருந்து வெளியேற்றுகின்றன என்பதை மால்பிஜி கண்டறிந்தார்.

மேற்கோள்கள்

1628 பிறப்புகள்
1694 இறப்புகள்
இத்தாலிய உயிரியலாளர்கள்
இத்தாலிய மருத்துவர்கள்
கிளவுட் பெர்னாட்

கிளவுட் பெர்னாட் (Claude Bernard, சூலை 12, 1813 - பிப்பிரவரி 10, 1878) உடல் செயலியல் என்ற உயிரியல் துறையை முதலில் உருவாக்கியவர். பிரான்சு நாட்டைச் சேர்ந்த இவர் க்ளவுட் பெர்னாட் மனித உடலுக்கு சக்தியை கொடுப்பது குளுக்கோஸ் என்றும், அது கல்லீரலில் கிளைக்கோஜனாக மாற்றப்பட்டு சேமிக்கப்படும் என்றும், உடலுக்கு தேவைப்படும்போது மீண்டும் சுற்றோட்டத்தில் கலக்கும் என்பதையும் கண்டறிந்திருந்தார். மருந்துகள் உடற்செயலையும்,  நரம்பு மண்டலத்தையும் எவ்வாறு மாற்றும் என்பதையும் அறிந்திருந்தார்.

மேற்கோள்கள்

1813 பிறப்புகள்
1878 இறப்புகள்
பிரெஞ்சு உடலியங்கியலாளர்கள்
உலிமிரி இராமலிங்கசுவாமி

உலிமிரி இராமலிங்கசுவாமி (ஆகஸ்டு  8, 1921 – மே 28, 2001) ஓர் இந்திய மருத்துவ அறிஞர் ஆவார். ஊட்டச்சத்து இயலில் இவர் செய்த முன்னோடி ஆய்வுகளின் காரணமாக அமெரிக்க ஐக்கிய நாடுகளின் தேசிய அறிவியல் கழகம், இலண்டன் அரச கழகம் ஆகிய அமைப்புகளுக்குத் தேர்வு செய்யப்பட்டார் 

புதுதில்லியில் உள்ள அனைத்திந்திய மருத்துவ அறிவியல் கழகத்தின்  இயக்குநராகவும் இந்திய மருத்துவ ஆராய்ச்சிக் குழுமத்தின் இயக்குநராகவும் பணியாற்றினார். 
இந்திய அரசு இவருக்கு பத்ம சிறீ (1969), பத்ம பூசண், பத்ம விபூசண் ஆகிய விருதுகளை வழங்கிப் பெருமைப்படுத்தி உள்ளது.

மேற்கோள்கள்

வெளியிணைப்புகள் 
 இரங்கற் செய்தி
https://www.cdc.gov/ncidod/eid/vol7no3_supp/memoriam.html
http://www.india.gov.in/myindia/images/ps_awards.pdf

1921 பிறப்புகள்
2001 இறப்புகள்
இந்திய உயிரியலாளர்கள்
பத்ம பூசண் விருது பெற்றவர்கள்
தெலுங்கு மக்கள்
தாத்தையங்கார்ப்பேட்டை

தாத்தையங்கார்பேட்டை  (Thathiengarpet), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் உள்ள ஒரு பேரூராட்சி ஆகும்..

புவியியல் 
இவ்வூரின் அமைவிடம்  ஆகும்.

மக்கள் வகைப்பாடு 
இந்திய 2001 மக்கள் தொகை கணக்கெடுப்பின்படி 12,276 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். தாத்தையங்கார்ப் பேட்டை மக்களின் சராசரி கல்வியறிவு 70% ஆகும். இதில் ஆண்களின் கல்வியறிவு 78%, பெண்களின் கல்வியறிவு 62% ஆகும். இது இந்திய தேசிய சராசரி கல்வியறிவான 59.5% விட கூடியதே. தாத்தையங்கார்ப் பேட்டை மக்கள் தொகையில் 9%  ஆறு வயதுக்குட்பட்டோர் ஆவார்கள்.

பள்ளிகள் 
 அரசினர் ஆண்கள் மேல்நிலை பள்ளி  (தா.பேட்டை to மேட்டுப்பாளையம் சாலை)
 அரசினர் பெண்கள் மேல்நிலை பள்ளி  (தா.பேட்டை to மேட்டுப்பாளையம் சாலை)
 சென்னம்மாள் மான்ய நடுநிலைப்பள்ளி (பிள்ளாதுறை)

மேற்கோள்கள் 

திருச்சிராப்பள்ளி மாவட்டத்திலுள்ள ஊர்களும் நகரங்களும்
இயேசுவின் கல்லறை

இயேசுவின் கல்லறை என்பது இயேசு கிறிஸ்து அடக்கம் செய்யப்பட்டதாக நம்பப்படும் இடத்தைக் குறிக்கிறது.

இயேசு அடக்கம் செய்யப்பட்டதாக பின்வரும் இடங்கில் உள்ள கல்லறைகள் குறிப்பிடப்படுகின்றது.

திருக்கல்லறைத் தேவாலயம், எருசலேம்
தோட்டக் கல்லறை, எருசலேம் பழைய நகருக்கு வெளியே 19 ஆம் நூற்றாண்டில் கண்டுபிடிக்கப்பட்டது.
தல்பியட் கல்லறை (Talpiot Tomb), கிழக்கு எருசலேமின் பழைய நகருக்கு ஐந்து கிலோ மீட்டர்கள் தொலைவில் கிழக்கு தல்பியட்டில் கல்லில் வெட்டப்பட்ட கல்லறை.
ரோசா பால் (Roza Bal), கசுமீரிலுள்ள கல்லறை.
சிங்கோ (Shingō), சப்பான்

படக்காட்சியகம்

இவற்றையும் பார்க்க 
இயேசுவை அடக்கம் செய்தல் 
இயேசுவின் மறைந்த வாழ்வு வரலாறு

உசாத்துணை 

இயேசுவின் கல்லறையென குறிப்பிடப்படுபவை
மாலிப்டிக் அமிலம்

மாலிப்டிக் அமிலம் (Molybdic acid) என்பது ஒரு திண்மம், மாலிப்டினம் மாலிப்டினம் மூவாக்சைடின் நீரேற்று வடிவம் மற்றும் நீர்க்கரைசலில் உள்ள ஒரு வேதி உப்பாகும்.

இச்சேர்மத்தின் மிக எளிய நீரேற்று வடிவம் MoO3·H2O  என்ற வாய்ப்பாடு கொண்ட ஒருநீரேற்று ஆகும். MoO3·2H2O என்ற வாய்ப்பாடு கொண்ட இருநீரேற்று வடிவமும் அறியப்படுகிறது. ஓருநீரேற்றின் (MoO3•H2O) திண்ம அமைப்பில் எண்முக ஒருங்கிணைப்பு கொண்ட MoO5•(H2O) அலகுகள் நான்கு உச்சிகளை பகிர்ந்து கொண்டுள்ளன.  இருநீரேற்றுகளும் இதே அடுக்கு அமைப்பைக் கொண்டு  கூடுதலாக H2O மூலக்கூறுகள் அடுக்குகளுக்கு இடையில் செருகப்பட்டு காணப்படுகின்றன.

நீர்க்கரைசல்களில் உள்ள அமிலமாலிப்டேட்டு உப்புகளின், குறைந்த செறிவு மூலக்கூற்று O3Mo·3H2O அமைப்புகள் நிறமாலையியலின்படி உறுதி செய்யப்படுகின்றன.

மாலிப்டிக் அமிலத்தின் உப்புகள் மாலிப்டேட்டுகள் எனப்படுகின்றன.

மாலிப்டிக் அமிலமும் அதன் உப்புகளும் புரோத் வினைப்பொருள் தயாரிக்கப் பயன்படுகின்றன. இவ்வினைப்பொருள் ஆல்கலாய்டுகளைக் கண்டறிய உதவுகின்றன.

மேற்கோள்கள் 

ஐதரசன் சேர்மங்கள்
மாலிப்டேட்டுகள்
காடிகள்
ஒருங்கிணைப்புப் பலபடிகள்
சம்விருதா சுனில்

சம்விருதா சுனில் (Samvrutha Sunil) மலையாள நடிகை ஆவார். 2004ஆம் ஆண்டு லால் ஜோஸ் இயக்கிய ரசிகன் என்ற திரைப்படத்தில் அறிமுகமானார். பின் முப்ப்துக்கும் மேற்பட்ட மலையாளத் திரைப்படங்களிலும்  சில தெலுங்கு மற்றும் தமிழ்  திரைப்படங்களிலும் நடித்துள்ளார். உயிர் என்ற தமிழ் படத்தில் ஸ்ரீகாந்திற்கு ஜோடியாக நடித்தார். பின் அகில் ஜெயராஜ் என்பவரை 2012ஆம் ஆண்டு திருமணம் செய்து நடிப்பதை விட்டுவிட்டார் .

மேற்கோள்கள்

மலையாளத் திரைப்பட நடிகைகள்
1986 பிறப்புகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
எம். வி. முத்தையா அரசினர் மகளிர் கலைக் கல்லூரி

எம். வி. முத்தையா அரசு மகளிர் கலைக்கல்லூரி இந்தியாவின் தமிழ்நாட்டில் திண்டுக்கல் மாவட்டத்தில் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1966ஆம் ஆண்டில் தொடங்கப்பட்டது. அன்னை தெரசா மகளிர் பல்கலைக்கழகத்தின் உறுப்புக் கல்லூரியாக செயல்பட்டு வருகிறது. தேசிய மதிப்பீடு மற்றும் தரச்சான்று அவையின் (NAAC) அனுமதியுடன் மொத்தமாக 40 ஏக்கர் பரப்பளவைக் கொண்டு செயல்பட்டு வருகிறது. முனைவர்.தே.லட்சுமி தற்போது இக்கல்லூரியின் முதல்வராக உள்ளார்.

வழங்கும் படிப்புகள் 
இக்கல்லூரியில் பின்வரும் படிப்புகள் வழங்கப்படுகின்றன.

முதுகலை படிப்புகள் 
முதுகலை தமிழ்,
முதுகலை ஆங்கிலம்,
முதுகலை வரலாறு,
முதுகலை பொருளியல்,
முது வணிகவியல்,
முதுஅறிவியல் கணிதம்,
முதுஅறிவியல் இயற்பியல்,
முதுஅறிவியல் வேதியியல்,
முதுஅறிவியல் புவியியல்,
முதுஅறிவியல் விலங்கியல்,
முதுஅறிவியல் கணினி அறிவியல்.

இளநிலைப் படிப்புகள் 
இளங்கலை தமிழ்,
இளங்கலை ஆங்கிலம்,
இளங்கலை பொருளியல்,
இளங்கலை வரலாறு,
இளம் வணிகவியல்,
இளம் வணிக நிர்வாகவியல்,
இளம் அறிவியல்  கணிதம்,
இளம் அறிவியல் இயற்பியல்,
இளம் அறிவியல் வேதியியல்,
இளம் அறிவியல் புவியியல்,
இளம் அறிவியல் விலங்கியல்,
இளம் அறிவியல் தாவரவியல்,
இளம் அறிவியல் கணினி அறிவியல்.

இதனையும் காண்க 
 திண்டுக்கல் மாவட்டத்திலுள்ள கல்வி நிலையங்கள்
 தமிழ்நாடு அரசு கலை மற்றும் அறிவியல் கல்லூரிகள் பட்டியல்

மேற்கோள்கள் 

திண்டுக்கல் மாவட்டத்திலுள்ள அரசினர் கலைக் கல்லூரிகள்
தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
வனேடியம்(III) சல்பேட்டு

வனேடியம்(III) சல்பேட்டு (Vanadium(III) sulfate) என்பது V2(SO4)3. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெளிர் மஞ்சள் நிறத்தில் காணப்படும் இச்சேர்மம் பெரும்பாலான வனேடியம்(III) சேர்மங்களில் இருந்து மாறுபட்டு காற்றில் நிலைப்புத் தன்மையுடன் காணப்படுகிறது. தண்ணீரில் மெதுவாகக் கரைந்து பச்சை நிறத்தினாலான நீரயனி அணைவுச் சேர்மத்தைக் ([V(H2O)6]3+)கொடுக்கிறது.

V2O5  சேர்மத்துடன் கந்தக அமிலம், தனிமநிலை கந்தகம் சேர்த்து சூடுபடுத்தினால் வனேடியம்(III) சல்பேட்டு தயாரிக்கலாம்.: 
V2O5  +  S  +  3 H2SO4   →   V2(SO4)3  +  SO2  +  3 H2O

தனிமநிலை கந்தகத்தால் நிகழும் இந்நிலைமாற்ற ஒடுக்க வினை ஓர் அரிய உதாரணமாகும்.

410 ° செ வெப்பநிலைக்கு அல்லது அதற்குச்சற்று குறைவான வெப்பநிலைக்கு வெற்றிடத்தில் சூடுபடுத்தும் போது இது வனேடைல் சல்பேட்டு மற்றும் கந்தக டை ஆக்சைடாகச் சிதைவடைகிறது. வனேடியம்(III) சல்பேட்டு காற்றில் நிலைப்புத் தன்மையுடன் காணப்படாலும் நீண்ட நாட்களுக்கு ஈரமான காற்றில் இருக்க நேர்ந்தால் பச்சை நிறத்திலான நீரேற்று வடிவமாக மாறுகிறது.

வனேடியம்(III) சல்பேட்டு ஓர் ஆக்சிசன் ஒடுக்கியாகும்.

மேற்கோள்கள் 

வனேடியம்(III) சேர்மங்கள்
சல்பேட்டுகள்
கட்ரா

கட்ரா, இந்திய மாநிலமான ஜம்மு காஷ்மீரின் உதம்பூர் மாவட்டத்தில் உள்ள நகரமாகும். இது ஜம்மு நகரத்திலிருந்து  42 கிலோ மீட்டர் தொலைவில் அமைந்துள்ளது. இங்குள்ள மலையில் வைஷ்ணவ தேவி கோயில் கோயில் உள்ளது.

போக்குவரத்து 

ஜம்மு-பாரமுல்லா இருப்புப் பாதையில் ஸ்ரீ மாதா வைஷ்ணோ தேவி கட்ரா தொடருந்து நிலையம் உள்ளது. இந்நிலையம் ஜம்மு நகரத்தையும், கட்ராவையும் இணக்கிறது.

மக்கள் தொகை பரம்பல்
13 வார்டுகள் கொண்ட கட்ரா நகராட்சியில் 1594 குடும்பங்களையும், 9,008 மக்கள் தொகையும் கொண்டது. அதில் ஆண்கள் 5106 மற்றும் பெண்கள் 3902 ஆக உள்ளனர். பாலின விகிதம் 1000 ஆண்களுக்கு 764 பெண்கள் உள்ளனர். சராசரி எழுத்தறிவு  85.6% உள்ளது. பட்டியல் சாதியினரும் பட்டியல் பழங்குடியினரும் முறையே 1925 மற்றும் 9 ஆக உள்ளனர்.

சான்றுகள்

இணைப்புகள் 

  நின்று செல்லும் தொடர்வண்டிகள்
  வைஷ்ணவ தேவி கோயில் நிர்வாகத்தின் இணையத்தளம் 
 வைஷ்ணவ தேவி கோயிலைப் பற்றிய தகவல்கள்

உதம்பூர் மாவட்டம்
ஜம்மு காஷ்மீர் மாநிலத்திலுள்ள ஊர்களும் நகரங்களும்
திரிகோண ஆசனம்

திரிகோணாசனம் அல்லது உத்தித திரிகோணாசனம் (; IAST: utthita trikoṇāsana), என்பது நின்ற நிலையில் உடற்பயிற்சியாக செய்யக்கூடிய ஒரு யோகாசனமாகும். இதில் உள்ள மாறுபாடுகளான பத்தா திரிகோணாசனம், பரிவிருத்த திரிகோணாசனம் ஆகியவையும் அடங்கும்.

சொற்பிறப்பியல் 
உத்தித் (उत्थित), "நீட்டிக்கப்பட்ட", திரிகோண் (त्रिकोण) "முக்கோணம்", ஆகிய சமசுகிருத சொற்களில் இருந்து இந்தப் பெயர் வந்தது.

இவ்வாசனம் முதன்முதலில் 20 ஆம் நூற்றாண்டில் விவரிக்கப்படுகிறது, திருமலை கிருஷ்ணமாச்சார்யாவின் போதனைகளில் தோன்றியது, 1934 ஆம் ஆண்டு இவரது யோகா மகரந்தா என்ற நூலிலும், இவரது மாணவர்களின் படைப்புகளிலிருந்தும் தெரிகிறது.

செய்முறை

திரிகோண ஆசனம் நின்ற நிலையில் செய்யப்படுகிறது. இரண்டு கால்களையும் அகட்டி சிறிது இடைவெளி விட்டு நிமிர்ந்து நின்று. இரண்டு கைகளையும் இரண்டு பக்கத்தலும் மாா்புக்கு நேராக உயர்த்தி, கைகள் இறக்கைகள் போல நீண்டு இருக்க வேண்டும். பிறகு வலது கையை கீழ்நோக்கி எடுத்துச் சென்று இடது காலைத் தொடவேண்டும். மீண்டும் எழுந்து முன்போல நிற்க வேண்டும். இடது கையை வலது காலை நோக்கி எடுத்துச் சென்று அதைத் தொடவேண்டும். இவ்வாறு செய்யும் போது கால்கள் அசையக் கூடாது. உடல் மாத்திரம் வலது கைப்பக்கம் தாழும். பாா்வையும் உடலும் இடது பக்கம் இருக்க வேண்டும். அதேபோல இடதுகை வலது பக்கம் தாழும் போது உடலும் பாா்வையும் வலது பக்கமாக இருக்க வேண்டும். கையைத் தாழ எடுத்துச் செல்லும்போது மூச்சை உள்ளுக்கு இழுக்க வேண்டும். பிறகு பழைய நிலைக்கு வந்ததும் மூச்சை வெளி விடவேண்டும்.

மாறுபாடுகள் 

திரிகோணாசனத்தில் ஒரு பொதுவான மாறுபாடுகள் உள்ளது, பரிவிருத்த திரிகோணாசனம் (குறுக்குவாட்டு முக்கோணத் தோற்றம்). உத்திதா திரிகோனாசனத்தில் (இடது பாதத்தை முன்னோக்கி கொண்டு) இடது கை இடது பாதத்தை நோக்கி கீழ்நோக்கி அடையும் இடத்தில், சுழலும் தோரணையில் வலது கை இடது பாதத்தை அடையும், இதை சாத்தியமாக்குவதற்கு உடல் தண்டு வலுவாக சுழற்றப்படுகிறது.

மற்ற மாறுபாடுகளில் மேம்பட்ட பத்தா திரிகோணாசனம் (கட்டுப்பட்ட முக்கோணம்) அடங்கும். கால்களும் உடலும் உத்திதா திரிகோணாசனத்தைப் போல அமைக்கப்பட்டுள்ளன, ஆனால் (இடது பாதத்தை முன்னோக்கி கொண்டு) இடது கை இடது தொடையின் முன்னால் சென்றடைகிறது, இதில் வலது கையை பின்னால் அடையும். உடற்பகுதியின் கூடுதல் மேல்நோக்கிச் சுழற்றுவதற்கு வசதியாக, வலது பாதம் வழக்கத்தை விட அதிகமாக வெளிப்புறமாகத் திருப்பப்படலாம்.

மற்றொரு மேம்பட்ட மாறுபாடு பத்தா பரிவிருத்த திரிகோனாசனம் (பிணைக்கப்பட்ட சுழலும் முக்கோணம்). இது பரிவிருத்த திரிகோணசனத்தை ஒத்திருக்கிறது, ஆனால் பத்தா திரிகோணாசனம் என்பது சுழற்றப்படாத (உத்திதா) திரிகோனாசனத்தைப் போலவே கைகளால் பிணைக்கப்பட்டுள்ளது.

கலாச்சாரத்தில் 

1990 ஆம் ஆண்டு யோகா தி ஐயங்கார் வே வழிகாட்டல் நூலில் பிரித்தானிய யோக ஆசிரியர் மீரா மேத்தா நிகழ்த்திய உத்தித திரிகோணாசனப் படம் 1991 ஆம் ஆண்டு பத்து ரூபாய் இந்தியத் தபால் தலைக்குத் தழுவி எடுக்கப்பட்டது. படம் "சரியான தோரணை" என்று விவரிக்கப்பட்டது.

மேற்கோள்கள்

வெளியிணைப்புகள்

திரிகோணாசனம், தினமலர்
இடுப்பு வலியை இல்லாமல் ஆக்கும் திரிகோணாசனம்:யோகப் பயிற்சி 12 

யோகாசனங்கள்
வனேடியம்(V) புளோரைடு

வனேடியம்(V) புளோரைடு (Vanadium(V) fluoride) என்பது  VF5 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வனேடியத்த்தின் அறியப்பட்டுள்ள ஒரேயொரு ஐந்தாலைடு இச்சேர்மம் மட்டுமேயாகும். ஒரு திண்மப் பொருளாக இது ஒரு முடிவற்ற பல்லுறுப்பியாக உருவாகிறதுஅறை வெப்பநிலை மற்றும் சாதாரண அழுத்தத்தில் இது துரிதமாக ஆவியாகும் திரவமாக இருக்கிறது. இதனுடைய வாயு ஐந்து ஒருங்கிணைப்புகள் கொண்ட ஒருமங்களைக் கொண்டுள்ளது.

தயாரிப்பு  
வனேடியம் உலோகத்தை புளோரினேற்றம் செய்வதன் மூலமாக வனேடியம்(V) புளோரைடைத் தொகுப்பு முறையில் தயாரிக்கலாம்:.
 2 V  +  5 F2  →  2 VF5
வனேடியம் நான்குபுளோரைடை விகிதச்சமமாதலின்மை வினைக்கு உட்படுத்தினால் சம அளவு திண்ம முப்புளோரைடு மற்றும் துரிதமாக ஆவியாகும் ஐம்புளோரைடுகளாக பிரிகிறது:.

இம்மாற்றம் 650 ° செ வெப்பநிலையில் நிகழ்கிறது.

பண்புகள் 
மற்ற எலக்ட்ரான் கவர் உலோக ஆலைடுகள் போலவே இதுவும் முதலில் ஒரு ஆக்சி ஆலைடாக நீராற்பகுக்கப்படுகிறது.
VF5  +  H2O   →   VOF3  + 2 HF
பின்னர் இரும ஆக்சைடாக மாறுகிறது.
2 VOF3 + 3 H2O   →   V2O5  +  6 HF
காரத்தின் முன்னிலையில் இந்நீராற்பகுப்பு வினை முடுக்கப்படுகிறது. நீராற்பகுப்பு அடைகின்ற தன்மை பெற்றிருத போதிலும் இது ஆல்ககால்களில் கரைகிறது. 

இது ஒரு இலூயிக் அமிலமாகும்.:
VF5  +  KF   →   KVF6

மேற்கோள்கள்

உசாத்துணை 
 Arnold F. Holleman, Nils Wiberg: Lehrbuch der Anorganischen Chemie, 102. Auflage, de Gruyter, Berlin 2007, S. 1545, .

வனேடியம் சேர்மங்கள்
புளோரைடுகள்
உலோக ஆலைடுகள்
ஒருங்கிணைப்புப் பலபடிகள்
கனிமவேதியியல் பலபடிகள்
1929 இம்பீரியல் எயார்வேசு டபிள்யூ 10 விபத்து

இம்பீரியல் எயார்வேசு டபிள்யூ 10 (Imperial Airways Handley Page W.10; பதிவு:ஜி-இபிஎம்டி [G-EBMT]) எனப்படும் வானூர்தி, 1929 ஆம் வருடம், சூன் 17-ம் திகதி, ஆங்கிலக் கால்வாய் நிலக்கூம்பு பகுதியில் இயந்திர செயலிழப்பு காரணமாக விபத்துக்குள்ளானதில் 7 பேர் கொல்லப்பட்டனர். இந்த வானூர்தி சம்பவத்தின்போது சர்வதேச திட்டமிடல்படி, ஐக்கிய இராச்சியம் கிராய்டன் விமான தளத்திலிருந்து, சுவிச்சர்லாந்து சூரிச் விமான தளம் நோக்கி பரந்ததாக அறியப்படுகிறது. இவ்விபத்தின்போது, 2 சிப்பந்திகளுடன் 11 பயணிகள் பயணித்ததாகவும், அதில் 7 பேர்கள் கொல்லப்பட்டு எஞ்சிய 6 பேர்கள் காயங்களோடு உயிர் தப்பியதாக மூலதகவல் உள்ளது.

வானூர்தி விவரம் 
விபத்துக்குள்ளான "ஒட்டோவா பெருநகர்" (City of Ottawa) என்ற பெயரிடப்பட்ட இந்த வானூர்தி, ஹான்ட்லே பேஜ் டபிள்யூ 10 (Handley Page W.10) வகையைச் சேர்ந்ததாகும். 1925 ஆம் ஆண்டு திசம்பர் 25 இல் இம்பீரியல் எயார்வேசு நிறுவனம் வெளியிட்டு இயக்கிவந்த இவ் வானூர்தி, ஜி-இபிஎம்டி (G-EBMT) என்று பதியப் பெற்றது.

பாதிக்கப்பட்டவர்கள் 
இறப்புக்கள் தேசியம் -

மேற்கோள்கள்

வெளி இணைப்புகள்
Photo of the wreck of G-EBMT alongside trawler Gaby

1929 இல் வானூர்தி விபத்துகளும் நிகழ்வுகளும்
சின்கோசைட்டு

சின்கோசைட்டு (Sincosite) என்பது CaV2(PO4)2O2 . 5H2O என்ற வாய்ப்பாடு கொண்ட ஒரு கனிமமாகும். பச்சை நிறத்தில் உள்ள இக்கனிமம் 1922 ஆம் ஆண்டில் கண்டுபிடிக்கப்பட்டது. பெரு நாட்டில் டேனியல் ஆல்சைடெசு கேர்ரியன் மாகாணத்தில்]] உள்ள சின்காசு மாவட்டத்தில் கண்டறியப்பட்டதால் இக்கனிமத்திற்கு சின்கோசைட்டு என்ற பெயர் சூட்டப்பட்டது.

பன்னாட்டு கனிமவியல் சங்கம் சின்கோசைட்டு கனிமத்தை Scs  என்ற குறியீட்டால் அடையாளப்படுத்துகிறது.

மேற்கோள்கள் 

பாசுப்பேட்டு கனிமங்கள்
கால்சியம் கனிமங்கள்
வனேடியம் கனிமங்கள்
நாற்கோணவமைப்புக் கனிமங்கள்
12 புளூசு

12 புளூசு (12 Blues) என்பது மாலத்தீவின் தீவுக்கூட்டத்தில் 10 ஏக்கர் நிலப்பரப்பில் அமைந்துள்ள ஒரு தனியார் தீவாகும். மாலேவில் இருந்து 90 மைல் தொலைவில் இருக்கும் இத்தீவை பறக்குக் படகில் 35 நிமிடப் பயணத்தில் அடையலாம். 12 புளூசு தீவில் உணவு மற்றும் தங்கும் விடுதிகளைக் கட்டி, உலகில் முதன்முதலாக மாலத்தீவு அரசாங்கம் விற்பனைக்கு வழங்கியது. 2011 ஆம் ஆண்டு அக்டோபர் 11 இல் மாலத்தீவுக் குடியரசின் குடியரசுத் தலைவர் முகம்மது நசீத் 12 புளூசு கட்டுவதற்குத் தொடக்கமான பூமிபூசையில் கலந்து கொண்டார். இத்தீவில் வெளிநாட்டு முதலீடுகளுக்கு அரசாங்கம் ஆதரவளிக்கும் என்பதை உறுதிப்படுத்துவதாக இவ்வருகை அமைந்தது.

மேற்கோள்கள்

வெளியிணைப்புகள் 
12 Blues official website

மாலைதீவுகள்
மிலேச்ச அரசமரபு

மிலேச்ச அரசமரபு (Mlechchha dynasty) வர்மன் அரசமரபிற்குப் பின்னர், கி பி 650 முதல் 900 முடிய காமரூப பேரரசை, ஹடபேஷ்வர்  நகரை (தற்கால தெஸ்பூர், அசாம் (Tezpur) தலைநகராகக் கொண்டு ஆண்டவர்கள். மிலேச்ச அரசமரபினர் நரகாசுரன் வழித்தோன்றல்கள் என்று கூறி கொள்கின்றனர். மிலேச்ச அரசமரபை மன்னர் சாலாஸ்தம்பா கி பி 650இல் நிறுவினார். இறுதி மிலேச்ச மன்னர் தியாக சிம்மன் கி பி 900 வரை ஆண்டார்.  மிலேச்ச அரசமரபிற்கு முன் காமரூப நாட்டை வர்மன் அரச குலத்தினர் கி பி 350 முதல் 650 முடிய ஆண்டனர்.

மிலேச்ச அரசமரபிற்கு பின் காமரூப நாட்டை பால வம்சத்தினர் ஆண்டனர்.

மிலேச்ச ஆட்சியாளர்கள்
 சாலாஸ்தம்பா  (650-670)
 விஜயா என்ற விக்கிரஹஸ்தம்பா 
 ஹர்சதேவா என்ற ஹர்சவர்மன்  (725-745)
 இரண்டாம் பாலவர்மன் 
 சலம்பன் 
 ஹர்ஜாரவர்மன்  (815-832)
 வனமால வர்மதேவன் (855-860)
 ஜெயமாலன் என்ற வீரபாகு  (855-860)
 மூன்றாம் பாலவர்மன்  (860-880)
 தியாகசிம்மன் (890-900)

இதனையும் காண்க
 மிலேச்சர்

அடிக்குறிப்புகள்

மேற்கோள்கள்

 
 
 

இந்திய அரச மரபுகள்
அசாம் வரலாறு
வர்மன் அரசமரபு

வர்மன் அரசமரபு (Varman dynasty) (ஆட்சிக் காலம்: 350-650), வரலாற்றில் முதன் முதலில் காமரூப பேரரசை ஆண்ட இந்து சமய மன்னர்கள். இவ்வரசமரபினர் சமுத்திரகுப்தர் மகத நாட்டை ஆட்சி செய்த காலத்தில், காமரூப இராச்சியத்தை ஆண்ட இந்து சமயத்தவர்கள் ஆவார். குப்தப் பேரரசுக்கு திறை செலுத்தி காமரூபத்தை ஆண்டவர்கள் வர்மன் அரச மரபினர். குப்தப் பேரரசு வீழ்ச்சி அடைந்து கொண்டிருந்த காலத்தில், மகேந்திரவர்மன் (470-494) இரண்டு அசுவமேத யாகங்களைச் செய்தார்.
  காமரூப பேரரசின் மூன்று அரசமரபுகளில், வர்மன் அரசமரபிற்குப் பின்னர் மிலேச்ச அரசமரபு மற்றும் பால அரசமரபுகள் தொடர்ந்தன.

வர்ம அரசமரபின் ஆட்சியாளர்கள்
350-374 -  புஷ்ய வர்மன்     
374-398 - சமுத்திர வர்மன்    
  398-422 - பால வர்மன்
 422-446  - கல்யாண வர்மன் 
446-470- கணபதி வர்மன் 
 470-494-  மகேந்திர வர்மன்
494-518  - நாராயண வர்மன் 
 518-542  - பூதி வர்மன் 
 542-566-  சந்திரமுக வர்மன் 
566-590 -  ஸ்தித வர்மன் 
590-595 -  சுஸ்தித வர்மன் 
595-600 - சுப்ரஸ்தித வர்மன்  
600-650 - குமார பாஸ்கர வர்மன்  
650-655 - அவந்தி வர்மன்

மேலும் காண்க
 மிலேச்ச அரசமரபு
 பால அரசமரபு

அடிக்குறிப்புகள்

மேற்கோள்கள்

 
 

 
 

 
 

இந்திய அரச மரபுகள்
அசாம் வரலாறு
வனேடியம் நைட்ரைடு

வனேடியம் நைட்ரைடு (Vanadium nitride) என்பது VN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். எஃகை நைட்ரைடேற்றம் செய்யும்போது வனேடியம் மற்றும் நைட்ரசன் சேர்ந்து இச்சேர்மம் உருவாகிறது. இதனால் எஃகின் தேய்மானத்தடை அதிகரிக்கிறது.
  
V2N, என்ற மூலக்கூற்று வாய்ப்பாடு கொண்ட சேர்மமும் வனேடியம் நைட்ரைடு என்றே அழைக்கப்படுகிறது. நைட்ரைடேற்றம் நிகழும்போதே இச்சேர்மமும் உண்டாகிறது. வனேடியம் நைட்ரைடு கனசதுர பாறை உப்பு அமைப்பைக் கொண்டுள்ளது. V4 கொத்துகளைக் கொண்டுள்ள தாழ் வெப்பநிலை அமைப்பும் காணப்படுகிறது. உயர் வெப்பநிலை சோடியம் குளோரைடு அமைப்பின் அதிர்வு முறைகள் சுழிக்குக் கீழாகக் குறைக்கப்படும் போது தோன்றும் இயக்க நிலைப்புத்தன்மை இன்மையினால் தாழ் வெப்பநிலை நிலை உருவாகிறது
 
இச்சேர்மம் ஒரு வலிமையான இணைப்பு மீக்கடத்தியாகும். மீநுண்படிக வனேடியம் நைட்ரைடு மீமின் தேக்கிகளில் பயன்படுத்தப்படுகிறது.

மேற்கோள்கள் 

வனேடியம்(III) சேர்மங்கள்
நைட்ரைடுகள்
பாறை உப்பு படிகக் கட்டமைப்பு
காமரூப பால அரசமரபு

காமரூப பால அரசமரபு (Pala dynasty of Kamarupa) காமரூப பேரரசை கி பி 900 முதல் 1100 முடிய ஆட்சி செய்த இந்து சமய மன்னர்கள் ஆவர்.  துர்ஜெயா என்ற  (தற்கால வடக்கு குவஹாட்டி) நகரத்தை தலைநகராகக் கொண்டு  காமரூபத்தை ஆட்சி செய்தவர்கள். பௌத்த சமயத்தை சார்ந்த பால அரசமரபினர் காமரூப பால அரசமரபினருக்கு சமகாலத்தவர்கள்.

காமரூப பால அரசு ஆட்சியாளர்கள்
 பிரம்ம பாலன் (900-920)
 இரத்தின பாலன் (920-960)
 இந்திர பாலன் (960-990)
 கோபாலன் (990-1015)
 ஹர்சபாலன்   (1015-1035)
 தர்மபாலன்  (1035-1060)
 ஜெயபாலன்  (1075-1100).

மேற்கோள்கள்
 Sircar, D. C. The Bhauma-Naraka or the Pala Dynasty of Brahmapala, The Comprehensive History of Assam, ed H. K. Barpujari, Guwahati, 1990.

இந்தியப் பேரரசுகள்
இந்துப் பேரரசுகள்
அசாம் வரலாறு
போரஸ்

போரஸ் அல்லது புருசோத்தமன் (Porus), பண்டைய இந்தியாவின் பஞ்சாப் பகுதிகளை ஆண்டவர் ஆவார். மாமன்னர் யயாதியின் மகன் புருவின் வழித்தோன்றலான பௌரவ ( பாண்டவ மற்றும் கௌரவர்கள்) அரச மரபினர் ஆவார்.இவருக்கு பிறகு இவரது மகன் மலயகேது அரசரானார். 
  
ஜீலம் ஆற்றாங்கரையில் ஹைடஸ்பேஸ் என்ற இடத்தில், யானைப்படையையே பார்த்திராத அலெக்ஸாண்டரின் படைகள் முதல் முறையாக போரஸின் யானைப்படையை பார்த்ததில் பிரமித்து பயந்து பின்னோக்கி அடியெடுத்து வைத்தனர். பின்னர் கிமு.326-ல் நடந்த போரசுக்கு எதிரான போர்களில் வெற்றி கொண்ட அலெக்சாண்டர், போரசின் வீரத்தை கண்டு வியந்து, போரசிடம்  நட்பு பாராட்டி, தான் வென்ற பகுதிகளுக்கு போரஸ் மன்னரையே ஆளுநராக நியமித்து கௌரவித்தார்.

ஹைடஸ்பஸ்  போர்

அலெக்சாண்டர் கி மு 326இல்  படகுப்பாலம் அமைத்து சிந்து ஆற்றை கடந்தார். அங்கு தக்சசீலா மன்னரும், போரசின் எதிரியுமான அம்பியை எதிர்கொண்டார். அப்போது ஜீலம் ஆற்றை கடந்து பஞ்சாபின் ஹைடஸ்பேஸ்  என்ற இடத்தை அடைந்தார். இந்திய மன்னர் போரசின் யானைப்படைகளை எதிர்த்து யாராலும் எதிர்த்து போரிட இயலாது என அலெக்சாண்டரிடம் தெரிவித்தனர். ஆனால் அலெக்சாண்டர்  அத்தனை தடைகளையும் மீறி தந்திரமாக மன்னர்  போரஸ்சின் யானைப் படைகளை வென்றார்.

இதனையும் காண்க
 அம்பி, மன்னர்
 ஹைடாஸ்பெஸ் யுத்தம்

மேற்கோள்கள்

ஆதார நூற்பட்டியல்
 Arrian, The Campaigns of Alexander, book 5.
History of Porus, Patiala, Dr. Buddha Parkash.
 Lendring, Jona. Alexander de Grote - De ondergang van het Perzische rijk (Alexander the Great. The demise of the Persian empire), Amsterdam: Athenaeum - Polak & Van Gennep, 2004.  
 Holt, Frank L. Alexander the Great and the Mystery of the Elephant Medallions, California: University of California Press, 2003, 217pgs. 
History of India: (from the earliest times to the fall of the Mughal Empire), Dr. Ishwari Prashad
 King Porus - A Legend of Old . Michael Madhusudan Dutt. Glorifying poem, describes a legendary victory of Porus over Alexander.

வெளி இணைப்புகள்

Porus at Livius, by Jona Lendering

இந்தியப் பேரரசர்கள்
பாக்கித்தான் வரலாறு
பஞ்சாபின் வரலாறு
இந்திய வரலாறு
பண்டைய இந்தியா
புரு

மன்னர் புரு (King Puru)  பண்டைய பரத கண்டத்தின் வடக்கில் அத்தினாபுரத்தை தலைநகராகக் கொண்ட குரு நாட்டை ஆண்ட புராண கால மன்னர்.

யயாதி-தேவயானிக்கும் பிறந்த மூத்த மகன் யதுவின் வழித்தோன்றல்கள்  யாதவர்கள் என்றும்; இரண்டாவது மகன் துர்வசுவின் வழித்தோன்றல்கள் யவனர்கள் என்றும்; யயாதி-சர்மித்தைக்கு பிறந்த மூன்றாவது மகன் திரஹ்யுவின் வழித்தோன்றல்கள் போஜர்கள் என்றும்,  நான்காவது மகன், அனுவின் வழித்தோன்றல்கள்  மிலேச்சர்கள் என்றும், ஐந்தாவது மகன் புரு வின் வழித்தோன்றல்கள்  பௌரவர்கள் என்றும் அழைக்கப்பட்டனர். 

புருவின் பௌரவ குலத்தில் தோன்றியவர்களே பாண்டவர் மற்றும் கௌரவர் ஆவார்.

மன்னர் புரு குறித்த செய்திகள் பாகவத புராணத்திலும், மகாபாரத்திலும் குறிக்கப்பட்டுள்ளது.

பௌரவ அரச மரபில் தோன்றிய பஞ்சாப் பகுதியின் மன்னர் போரஸ், கி மு 326இல் நடந்த போரில் அலெக்சாண்டர் தோல்வி அடைந்தார். மன்னர் போரசின்  போர் வீரத்தைப் பாராட்டி, அலெக்சாண்டர் தாம் வென்ற இந்தியப் பகுதிகளுக்கு, போரசையே தமது பிரதிநிதியாக நியமித்து கௌரவித்தார்.

இதனையும் காண்க
 யயாதி
 யது
 யது குலம் 
 பௌரவர்
 போரஸ்

மேலும் படிக்க
 Mahabharata,  Adiparva, verse. 71-80.

அடிக்குறிப்புகள்

மேற்கோள்கள்

 

இந்து தொன்மவியல் மாந்தர்
பௌரவர்

பௌரவர் (Pauravas) (சமஸ்கிருதம்:पौरव), யயாதி-தேவயானிக்கும் பிறந்த ஐந்தாவது மகன் புருவின் வழித்தோன்றல்கள்  பௌரவர்கள் என்று அழைக்கப்பட்டனர்.  
பௌரவர்கள், கி மு 890 முதல் 322 முடிய பண்டைய இந்தியத் துணைக்கண்டத்தின் வடமேற்கு இந்தியாவை ஆண்டவர்கள். முதலில் பௌரவர்கள் அத்தினாபுரத்தை தலைநகராகக் கொண்டு குரு நாட்டை ஆண்டவர்கள். கி மு எட்டாம் நூற்றாண்டில், கடுமையான மழை வெள்ளத்தால் அத்தினாபுரம் அழிந்த பின், கௌசாம்பி (Kausambi) என்ற இடத்தில் புதிய தலைநகரை அமைத்து குரு நாட்டை ஆண்டனர். வட இந்தியாவில் மகாஜனபாத குடியரசு நாடுகள் உருவான பின்னர் பௌரவர்களின் குரு நாடு கி மு 5 மற்றும் 4ஆம் நூற்றாண்டுகளில் வீழ்ச்சி கண்டது.

வரலாறு
பௌரவர்கள் குலம் குறித்த வரலாறு  மகாபாரதம் இதிகாசத்தில் ஆதி பருவத்தில் குறிப்பிடப்பட்டுள்ளது. 
யயாதி-தேவயானிக்கும் பிறந்த மூத்த மகன் யதுவின் வழித்தோண்றல்கள்  யாதவர்கள் என்றும்; இரண்டாவது மகன் துர்வசுவின் வழித்தோண்றல்கள் யவனர்கள் என்றும்; யயாதி-சர்மித்தைக்கு பிறந்த மூன்றாவது மகன் திரஹ்யுவின் வழித்தோண்றல்கள் போஜர்கள் என்றும்,  நான்காவது மகன், அனுவின் வழித்தோண்றல்கள்  மிலேச்சர்கள் என்றும், ஐந்தாவது மகன் புருவின் வழித்தோண்றல்கள்  பௌரவர்கள் என்றும் அழைக்கப்பட்டனர்.    புருவின் வழித்தோண்றல்களே பாண்டவர் மற்றும் கௌரவர் ஆவார்.
வேதகாலத்தில் பௌரவர்கள் மன்னர் சுதாஸின் தலைமையில், பத்து அரசர்கள் போரில், பாரசீகர்களை வென்றனர்.

பௌரவ அரச மரபைச் சேர்ந்த போரஸ், கி மு 326இல் நடந்த போரில் ஜீலம் ஆற்றாங்கரையில் நடந்த போரில்,  அலெக்சாண்டரிடம் தோல்வி அடைந்தார். இருப்பினும் பேரரசின் போர் வீரத்தைப் பாராட்டி, அலெக்சாண்டர் தாம் வென்ற இந்தியப் பகுதிகளுக்கு, தமது பிரதிநிதியாக நியமித்து கௌரவித்தார்.

இதனையும் காண்க
 நகுசன்
 யயாதி
 தேவயானி
 சர்மிஷ்டை
 யது
 யது குலம்
 புரு

மேற்கோள்கள்

இந்து சமய தொன்மவியல் இனக்குழுக்கள்
வனேடியம்(III) புளோரைடு

வனேடியம்(III) புளோரைடு (Vanadium(III) fluoride) என்பது VF3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மஞ்சள் கலந்த பச்சை நிறத்தில் உள்ள இவ்வெப்பந்தாங்கும் பொருளை MnF2 போன்ற நிலைமாற்ற உலோக புளோரைடுகள் தயாரிப்பது போல V2O3 சேர்மத்தில் இருந்து இரண்டு படிநிலைகளில் தயாரிக்க முடியும். குறைந்த வெப்பநிலையில் இச்சேர்மம் காந்த ஒழுங்குகளை வெளிப்படுத்துகிறது. உதாரணம்: V2F6.4H2O நீரேற்று வடிவம் 12 கெல்வின் வெப்பநிலையில் காந்த ஒழுங்குகளை வெளிப்படுத்துகிறது.).

தயாரிப்பு 
வனேடியம்(III) ஆக்சைடுடன் அமோனியம் பைபுளோரைடு சேர்த்து முதல் படிநிலையில் அறுபுளோரோ வனேடேட்டு(III) உப்பு தயாரிக்கப்படுகிறது.
V2O3 + 6 (NH4)HF2 → 2 (NH4)3VF6 + 3 H2O
இரண்டாவது படிநிலையில் இந்த அறுபுளோரோ வனேடேட்டு(III) உப்பு வெப்பச்சிதைவுக்கு உட்படுத்தப்படுகிறது.
 
(NH4)3VF6 → 3 NH3 + 3 HF + VF3

கனிமவேதியியல் திண்மங்களைத் தயாரிப்பதற்கு அமோனியம் உப்புகள் வெப்பச் சிதைவுக்கு உட்படுத்துவது பொதுவான முறையாகும்.
 
வனேடியம்(III) ஆக்சைடுடன் ஐதரசன் புளோரைடைச் சேர்த்து சூடுபடுத்தினால் VF3 சேர்மத்தைத் தயாரிக்க இயலும். புளோரின் அணுக்களுடன் பாலம் அமைத்திருக்கும் ஆறு ஒருங்கிணைவு வனேடியம் அணுக்கள் கொண்ட VF3  ஒரு  படிகத் திண்மமாகும். இச்சேர்மத்தில் இரண்டு பண்பிரட்டையாகா எலக்ட்ரான்கள் இருப்பதை காந்தத் திருப்புத்திறன் வெளிப்படுத்துகிறது.

மேற்கோள்கள் 

புளோரைடுகள்
உலோக ஆலைடுகள்
வனேடியம்(III) சேர்மங்கள்
மாலத்தீவில் பெண்கள்

மாலத்தீவில் பெண்கள் ( Women in the Maldives) நிலை பாரம்பரியமாகவே சற்று மேம்பட்டே இருக்கிறது. நான்கு சுல்தானாக்கள் இருந்திருப்பது   இதனை ஏற்றுக் கொள்வதற்கான சான்றாக இருக்கிறது. பெண்கள் முக்காடு அணிந்து கொள்ளவும் தேவையில்லை ஒதுங்கியிருக்கவும் அவசியமில்லை. ஆனால் விளையாட்டரங்கம், மசூதி போன்ற பொது இடங்களில் அவர்களுக்காக சிறப்புத் தனிப்பிரிவுகள் ஒதுக்கீடு செய்யப்பட்டிருந்தன. திருமணத்திற்குப் பின்பு பெண்கள் தங்கள் கணவன் பெயரைச் சேர்த்துக் கொள்ளாமல் தங்கள் பெயரையே வழக்கத்தில் கொண்டிருந்தனர். ஆண்கள் பெண்கள் இருவருக்கும் சொத்தில் சம உரிமை உண்டு.

இசுலாமிய ஆண்களுக்கு நான்கு மனைவிகள் வரை இருக்கலாம். ஆனால் இக்கருத்துக்குப் பலம் சேர்க்க சிறிய சான்று கூறவேண்டுமெனில் பலருக்கு ஒன்றுக்கு மேற்பட்ட மனைவிகள் இருந்தனர் எனலாம்.

குடும்பத்திலும் சமூகத்திலும் இவர்களுக்கு முக்கியமான பொறுப்புகள் வழங்கப்பட்டிருந்தன. மாலத்தீவின் ஆரம்பகால வரலாற்றில் ஒரு பெண் சுல்தானா அல்லது அரசியாவது ஒன்றும் அசாதாரமானதல்ல. சமுதாயத்தில் ஒரு காலத்தில் பெண்வழி மரபாகவும் பரிதுரைக்கப்பட்டுள்ளது.

இன்றைய சமுதாயத்தில் பெண்கள் அரசாங்கம் மற்றும் வணிக ஈடுபாடுகளில்  வலுவான பதவிகளைப் பிடித்திருக்கின்றனர். பெரும்பாலான அரசு ஊழியர்கள் பெண்களாக இருக்கின்றனர். பள்ளிக்கூடங்களில் மாணவர்கள் சேர்க்கையும் கல்வி கற்று முடித்தலும் ஆண் பெண் விகிதத்தில் சமமாகவே காணப்படுகிறது. பெண்கள் அமைச்சரவை மற்றும் பாரளுமன்றத்திலும் சேவை புரிகின்றனர்.
கூடா ஒழுக்கத்திற்காக 2013 ஆம் ஆண்டில் ஒரு 15 வயது நபருக்கு கற்பழிப்பு குற்றம் சுமத்தப்பட்டு 100 கசையடிகள் தண்டனையாக வழங்கப்பட்டது. பின்னர், ஆவாசு தொண்டு நிறுவனம் முன்னெடுத்த சர்வதேச முறையீடு காரணமாக மாலத்தீவின் உயர் நீதிமன்றம் இம்முடிவை மாற்றிக் கொண்டது.

மேற்கோள்கள் 

மாலைதீவுகள்
மன்னர் சரபோஜி அரசுக் கல்லூரி

மன்னர் சரபோஜி அரசுக் கல்லூரி (Rajah Serfoji Government College) இந்தியாவின் தமிழ்நாட்டில் தஞ்சாவூரில் பல்கலைக்கழக நிதிநல்கைக் குழுமத்தின் தன்னாட்சி அனுமதியுடன் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1955ஆம் ஆண்டில் சூன் 23 அன்று தொடங்கப்பட்டது. தற்போது திருச்சி பாரதிதாசன் பல்கலைக்கழகத்தின் அனுமதியுடன் தன்னாட்சி கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் (NAAC) முதல் (A) தரத்துடன் (3.18/4) தன்னாட்சி தகுதியுடன் செயற்பட்டு வருகிறது.

வழங்கும் படிப்புகள்

இளநிலைப் படிப்புகள்

கலைப் பாடங்கள்
 தமிழ் இலக்கியம்
 ஆங்கிலம்

வணிகப் பாடங்கள்
 வணிகவியல்
 பொருளியல்
 வணிக நிர்வாகவியல்

அறிவியல் பாடங்கள்
 இயற்பியல் - தமிழ், ஆங்கில வழி
 வேதியியல் - தமிழ், ஆங்கில வழி
 கணிதம் - தமிழ், ஆங்கில வழி
 விலங்கியல் - தமிழ், ஆங்கில வழி
 கணினி அறிவியல் - ஆங்கில வழி
 புள்ளியியல் - ஆங்கில வழி
 உயிர்வேதியியல் - ஆங்கில வழி மட்டும்
 உயிர்தொழில்நுட்பவியல் - ஆங்கில வழி மட்டும்

முதுநிலைப் படிப்புகள்

கலைப் பாடங்கள்
 தமிழ்
 ஆங்கிலம்

வணிகப் பாடங்கள்
 வணிகவியல்
 பொருளியல்

அறிவியல் பாடங்கள்
 இயற்பியல்
 வேதியியல்
 கணிதம்
 விலங்கியல்
 கணினி அறிவியல்
 புள்ளியியல் 
 உயிர்வேதியியல்

ஆய்வு துறைகள்
முனைவர் பட்டம் (பகுதி/முழு நேரம்)

கலைப் பாடங்கள்
 தமிழ்
 ஆங்கிலம்

வணிகப் பாடங்கள்
 வணிகவியல்
 பொருளியல்
 மேலாண்மை

அறிவியல் பாடங்கள்
 இயற்பியல்
 வேதியியல்
 கணிதம் 
 விலங்கியல் 
 கணினி அறிவியல்
 உயிர்வேதியியல்

தேசிய கல்வி நிறுவனங்களுக்கான தரவரிசை
மன்னர் சரபோஜி அரசுக் கல்லூரி (தன்னாட்சி), தஞ்சாவூர் 2024ஆம் ஆண்டின் கல்வி நிறுவனங்களுக்கான தேசியத் தரவரிசைக் கட்டமைப்பின்  இந்தியாவில் உள்ள கல்லூரிகளுக்கிடையான தரநிலையில் 101-150 தரப் பட்டியலில் இடம் பெற்றுள்ளது. 2019ஆம் ஆண்டு முதல் இக்கல்லூரி தேசிய நிறுவன தரவரிசை நிகழ்வில் பங்கெடுத்துவருகிறது.

குறிப்பிடத்தக்க மேனாள் மாணவர்கள்
 மு. சங்கரன்-இந்திய விண்வெளி ஆய்வாளர்
 புஷ்பவனம் குப்புசாமி-நாட்டுப்புறப் பாடகர்
 துரை சந்திரசேகரன்-சட்டமன்ற உறுப்பினர், திருவையாறு
 ஏ. கலியமூர்த்தி, இந்திய காவல் பணி அதிகாரி
 ச. முரசொலி, இந்திய மக்களவை உறுப்பினர்

குறிப்பிடத்தக்க ஆசிரியர்கள்
 க. ரத்னம்
 ஔவை நடராசன்

இதனையும் காண்க 
 தஞ்சாவூர் மாவட்டத்திலுள்ள கல்வி நிலையங்கள்
 தமிழ்நாடு அரசு கலை மற்றும் அறிவியல் கல்லூரிகள் பட்டியல்

மேற்கோள்கள்

வெளியிணைப்புகள் 

தஞ்சாவூர் மாவட்டத்திலுள்ள அரசினர் கலைக் கல்லூரிகள்
பாரதிதாசன் பல்கலைக்கழக இணைவுக்கல்லூரிகள்
விருசபர்வன்

விருசபர்வன் (Vrishparva) இந்து  புராணங்களில் மற்றும் மகாபாரதம் போன்ற தொன்ம நூல்களில் கூறப்படும், மந்திர-தந்திரங்களில் தேர்ந்த அசுரர்கள் எனப்படும் தானவர்களின் அரசன் ஆவான். தனது குலகுருவான சுக்கிராச்சாரியார் உதவியுடன் இந்திரன் முதலான தேவர்களைப் பல போர்களில் வெற்றி கொண்டவன்.

சுக்கிராச்சாரியரிடம், மரணித்தவர்களை மீண்டும் எழுப்பும் மந்திரத்தை அறிய வந்த பிரகஸ்பதியின் மகன் கசனை, விருசபர்வ மன்னரின் ஆட்கள், பல முறை கொல்ல முயன்ற போது, கசன் மீதான் அன்பினால் தேவயானியால் காக்கப்பட்டான்.

விருசபர்வனின் மகள் சர்மிஷ்டை தேவயானியின் தோழியாவாள். தேவயானி யயாதியை மணக்கும் போது, சர்மிஷ்டையை வரதட்சனையாக தேவயானியுடன் விருசபர்வனால் அனுப்பி வைக்கப்பட்டவர்.

இதனையும் காண்க
 யயாதி
 தேவயானி
 சர்மிஷ்டை
 யது
 யாதவர்கள்
 புரு
 பௌரவர்

மேற்கோள்கள்

வெளி இணைப்புகள்
 Yayati in Brahma Purana

இந்து தொன்மவியல் மாந்தர்
பாகவத புராண மாந்தர்
வனேடியம் நாற்குளோரைடு

வனேடியம் நாற்குளோரைடு (Vanadium tetrachloride) என்பது VCl4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அடர் சிவப்பு நிறத்தில் உள்ள இத்திரவம் மற்ற வனேடியம் சேர்மங்களைத் தயாரிப்பதற்கு உதவும் ஒரு பயனுள்ள வினைப்பொருளாக உள்ளது.

தயாரிப்பு மற்றும் பண்புகள் 

எதிர்காந்தத் தன்மையுள்ள TiCl4 சேர்மத்தைவிட கூடுதலாக ஒரு இணைதிறன் எலக்ட்ரானைப் பெற்று இணைக்காந்த பண்பு கொண்ட திரவமாக வனேடியம் நாற்குளோரைடு உள்ளது. அறை வெப்பநிலையில் இணைக்காந்தப் பண்பு கொண்டுள்ள மிகச்சில சேர்மங்களில் இதுவும் ஒன்றாகும்.

வனேடியம் உலோகத்தை குளோரினேற்றம் செய்து வனேடியம் நாற்குளோரைடு தயாரிக்க முடியும்.  இவ்வினையில் VCl5 உருவாவதில்லை. ஆக்சிசனேற்றும் திறன் பற்றாக்குறை காரணமாக குளோரினால் வனேடியம் நாற்குளோரைடை தாக்க முடிவதில்லை.
 
மாறாக NbCl5 மற்றும் TaCl5 போன்ற கனமான இதனையொத்த சேர்மங்கள் நிலைப்புத் தன்மையுடனும் குறிப்பாக ஆக்சிசனேற்றப் பண்பு இல்லாமலும் இருக்கின்றன. இயல்பாக உள்ள VF5  சேர்மத்தில் குளோரினுடன் ஒப்பிடுகையில் புளோரினின் ஆக்சிசனேற்றும் பண்பு மிகுந்துள்ளது. சாதாராண அழுத்தத்தில், வனேடியம் நாற்குளோரைடானது அதன் கொதிநிலையில் குளோரினை வெளியேற்றி வனேடியம்(III) குளோரைடைத் தருகிறது என்பதை இதனுடைய ஆக்சிசனேற்றத் திறன் குறிப்பாகத் தெரிவிக்கிறது.

வினைகள் 

இதனுடைய உயர் ஆக்சிசனேற்றத் திறனுக்கு இசைவாக இது 50 ° செ வெப்பநிலையில் ஐதரசன் புரோமைடுடன் வினைபுரிந்து வனேடியம் முப்புரோமைடை உருவாக்குகிறது. இவ்வினை VBr4 உருவாதல் வழியாக நிகழ்கிறது. அறை வெப்பநிலைக்கு சூடாக்கும் போது VBr4  புரோமினை வெளியேற்றுகிறது.
 2 VCl4  + 8 HBr → 2 VBr3 + 8 HCl + Br2
VCl4பல வழங்கு ஈனிகளுடன் வினைபுரிந்து கூட்டு விளை பொருட்களைத் தருகிறது. உதாரணம்: VCl4(THF)2.
வனேடோசீன் இருகுளோரைடு தயாரிப்பதற்கான முன்னோடிச் சேர்மமாகவும் இது இருக்கிறது.

பயன்கள் 

ஆல்க்கீன்களின் பல்லுறுப்பியாக்கும் வினையில், குறிப்பாக இரப்பர் தொழிலில் வனேடியம் நாற்குளோரைடு வினையூக்கியாகச் செயல்படுகிறது. வனேடியம் ஆல்க்கைல்களின் இடைநிலைப்பட்ட பண்புடன் நிகழும் சீக்ளர்- நட்டா வினையூக்கியுடன் இவ்வினை தொடர்புடையது ஆகும்

கரிம வேதியியல் 

கரிம வேதியியல் தொகுப்பு வினைகளில் வனேடியம் நாற்குளோரைடு இணைப்பு பீனால்களாகப் பயன்படுத்தப்படுகிறது. உதாரணமாக, இது பீனாலை 4,4'- இருபீனாலாக மாற்றுகிறது. இப்பீனால் மூன்று படிநிலைகளில்  VCl3 ஆகக் ஒடுக்கப்படுகிறது.

 2 C6H5OH + 2 VCl4 → HOC6H4–C6H4OH  +  2 VCl3 + 2 HCl

இவ்வினை VCl4, இன் ஆக்சிசனேற்றும் திறனை உயர்த்திக் காட்டுகிறது.

பதுகாப்பு நடவடிக்கை 

VCl4 துரிதமாக ஆவியாகும். தீவிரமான ஆக்சிகரணியாக இருப்பதால் உடனடியாக நீராற்பகுக்கப்பட்டு ஐதரசன் குளோரடை வெளிவிடுகிறது.

மேற்கோள்கள் 

வனேடியம்(IV) சேர்மங்கள்
குளோரைடுகள்
உலோக ஆலைடுகள்
கரிம வேதியியல் வினையாக்கிகள்
ஜொகூர் நீரிணை

ஜொகூர் நீரிணை (ஆங்கிலம்: Johore Strait அல்லது Tebrau Strait அல்லது Straits of Johor; மலாய் மொழி: Selat Johor; சீனம்: 柔佛海峡) என்பது சிங்கப்பூர்; தீபகற்ப மலேசியா எனும் இரு நிலப் பகுதிகளைப் பிரிக்கும் ஓர் அனைத்துலக நீரிணை ஆகும்.

இந்த நீரிணையானது தெற்கில் சிங்கப்பூர் நாட்டையும் அதன் தீவுகளையும்; வடக்கே மலாய் தீபகற்பத்தின் பிரதான நிலப்பரப்பில் உள்ள மலேசிய மாநிலமான சொகூர் மாநிலத்தையும் பிரிக்கிறது.

அதே வேளையில், மேற்கில் மலாக்கா நீரிணையையும் தென்கிழக்கில் சிங்கப்பூர் நீரிணையையும் இணைக்கிறது. ஜொகூர் ஆற்றின் முகத்துவாரம்; மற்றும் ஆற்றுப் படுகைகள்; ஜொகூர் நீரிணையின் வடகிழக்கில் உள்ளன.

பாலங்கள்
ஜொகூர் நீரிணையைக் கடக்கும் வகையில் தற்போது இரண்டு பாலங்கள் உள்ளன.

1. மலேசியா-சிங்கப்பூர் தரைப்பாலம். (ஆங்கிலம்: Johor–Singapore Causeway; மலாய் மொழி: Tambak Johor)

2. மலேசியா-சிங்கப்பூர் இரண்டாவது பாலம். (ஆங்கிலம்: Malaysia–Singapore Second Link; மலாய் மொழி: Laluan Kedua Malaysia–Singapura)

மலேசியா-சிங்கப்பூர் தரைப்பாலம்

மலேசியா-சிங்கப்பூர் தரைப்பாலம், சொகூர் பாரு மாநகரத்தையும்; சிங்கப்பூரில் உள்ள உட்லண்சு (Woodlands) பகுதியையும் இணைக்கிறது.

மலேசியா-சிங்கப்பூர் இரண்டாவது பாலம்

மலேசியா-சிங்கப்பூர் இரண்டாவது இணைப்புப் பாலம்; இதைப் பொதுவாக மலேசியா-சிங்கப்பூர் இரண்டாவது பாலம் என்று அழைப்பது உண்டு. இந்த இணைப்புப் பாலம், மலேசியாவில் உள்ள இசுகண்டார் புத்தரி நிலப் பகுதியையும் சிங்கப்பூரில் உள்ள துவாசு பகுதியையும் இணைக்கிறது.

தரைப்பாலம் (Causeway) என்பது, நீர் நிலை அல்லது சதுப்புநிலத்தை இணைக்கும் வகையில் உயர்த்திக் கட்டப்பட்ட சாலை அல்லது தொடருந்துச் சாலை என்பதைக் குறிக்கும். தரைப்பாலங்கள் பொதுவாக உயர்த்தப்பட்ட மணல் திட்டின் மேல் அமைக்கப்பட்டு இருக்கும்.

மேற்கோள்கள்

வெளி இணைப்புகள்
 

நீரிணைகள்
மலேசிய நீரிணைகள்
சிங்கப்பூர் நீரிணைகள்
ஜொகூர்
சிங்கப்பூர்
மலாக்கா நீரிணை
இமையிணைப்படலம்

இமையிணைப்படலம் (Conjunctiva), முதுகெலும்பு விலங்குகளின் புற இமையையும் விழிக்கோளத்தையும் இணைக்கும் மெல்லிய படலம். இதைக் கண்ணீர்ச்சுரப்பி எப்போதும் ஈரமக்கிக் கொண்டே இருக்கும். இது விழிக்கோளத்தைப் பாதுகாக்கிறது. இது கண்சவ்வு என்றும் அழைக்கப்படும்.

மேற்கோள்கள்

உசாத்துணை
உயிரியல் கலைச்சொல் விளக்க அகராதி, தமிழ்ப் பல்கலைக் கழகம், தஞ்சாவூர், ஆசிரியர்: முனைவர்.சி.ஏசுதாஸ் (இரண்டாம் பதிப்பு, 2002)
மருத்துவக் கலைச்சொல் களஞ்சியம், மணவை பப்ளிகேஷன், சென்னை, ஆசிரியர்: மணவை முஸ்தபா. (1996)

கண்
கல்வான் ஆறு

கால்வான் ஆறு (Galwan River) என்பது சீனாவின் மேற்கு சிஞ்சியாங் பகுதியில் இருந்து இந்தியாவின் சம்மு காசுமீர் வரை பாய்கின்ற ஒரு நதியாகும். சாம்சுங்லிங் என்ற பகுதியில் தோன்றும் இந்நதி மேற்கு நோக்கிப் பாய்ந்து 34°45′33″வ 78°10′13″கி என்ற ஆள்கூறுகளில் சியோக் ஆற்றுடன் இணைகிறது. சிந்து நதியின் கிளை நதிகளில் நீரின் திசைக்கு எதிராகப் பாயும் நதிகளில் இதுவும் ஒன்றாகும். 

சுமார் 80 கிலோமீட்டர் நீளத்திற்குப் பாயும் இவ்வாற்றில் நீரின் வேகமும் அதிகமாகும். இந்தியாவின் லடாக் பகுதியைச் சேர்ந்த குலாம் ரசூல் கால்வான் என்பவரின் வீரதீரச் செயல்களை பாராட்டும் நினைவாக பிரித்தானிய இந்தியா ஆட்சியாளர்கள், இந்த ஆற்றுக்கு கால்வான் ஆறு எனப்பெயரிட்டனர். 

கல்வான் ஆறும், கால்வான் பள்ளத்தாக்கும் லடாக்கின் வடமேற்கு நிலப்பகுதியான அக்சாய் சின்னில் உள்ளது. இப்பகுதி யாருக்கு சொந்தம் என்பதில் பல ஆண்டுகளாக இந்தியா மற்றும் சீனாவிற்கு இடையே சர்ச்சை நீடிக்கிறது என்றாலும் இப்பகுதி  1959 ஆம் ஆண்டு முதல் சீனக்கட்டுப்பாட்டில் உள்ளது. இப்பள்ளத்தாக்கின் தரைப்பகுதி மிகவும் கடினமாக இருக்கிறது. 1962 ஆம் ஆண்டில் இந்தியா இப்பகுதியில் தன்னுடைய இராணுவப்படையை நிறுத்தி வைத்திருந்தது. ஆனால் 1962-இல் நடைபெற்றஇந்தியச் சீனப் போரில், சீனா வெற்றி பெற்று இப்பகுதியை தனது கட்டுப்பாட்டுக்குள் கொண்டு வந்து விட்டது.

இதனையும் காண்க
 தவுலத் பெக் ஓல்டி
 துர்புக்-சியோக்-தவுலத் பெக் ஓல்டி சாலை
 சியோக் ஆறு
 பாங்காங் ஏரி 
 உண்மையான கட்டுப்பாட்டுக் கோடு 
 திஸ்கித்
 துர்புக்

மேற்கோள்கள் 

லே மாவட்டம்
சீனாவில் உள்ள ஆறுகள்
இலடாக்கு ஆறுகள்
போரான் நைட்ரைடு

போரான் நைட்ரைடு (Boron nitride) என்பது BN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். போரான் மற்றும் நைட்ரசன் அணுக்கள் சம எண்ணிகையில் சேர்ந்து இச்சேர்மம் உருவாகிறது. போரான் நைட்டிரைடு கனசதுர, அறுகோணப்பட்டக வடிவங்களைக் கொண்டிருந்தாலும், அறுகோணப்பட்டக வடிவ போரான் நைட்டிரைடு (h-BN) பரவலாகப் பயன்படுத்தப்படுகிறது.

அறுகோண வடிவமுடைய போரான் நைட்ரைடு கிராஃபைட்டை ஒத்த அமைப்புடையது. இது போரான் நைட்ரைடு பல்லுருக்களிலேயே மிகவும் நிலைத்த, மிருதுவான அமைப்புடையது, மேலும் இது உயவுப்பொருளாகவும், நறுமணப் பொருட்களில் பதனச்சரக்காகவும் பயன்படுத்தப்படுகிறது. வைரத்தை ஒத்த வடிவமுடைய போரான் நைட்ரைடு கனச்சதுர வடிவமுடைய போரான் நைட்ரைடு (c-BN) எனப்படுகிறது. இது கடினத் தன்மையில் வைரத்தை விடக்குறைவாகவும், வெப்ப, வேதி நிலைத்தன்மையில் வைரத்தை விட அதிகமான நிலைத்தன்மையையும் உடையது. மிகவும் அரிதான வடிவமான உருசைட்டு போரான் நைட்ரைடு கனச்சதுர வடிவ போரான் நைட்ரைடை விட அதிக கடினத்தன்மை உடையது. இது அறுங்கோண (lonsdaleite-ஒத்த) வடிவமுடையது.

B-க்கும் N-க்குமான பிணைப்பு அயனிப்பண்பு உடையது, ஆகையால் மேலடுக்கில் உள்ள B-அணு கீழடுக்கில் உள்ள N-அணுவுடன் பிணைப்பை ஏற்படுத்திக்கொள்ளும். கிராப்ஃபைட்டும் போரான் நைட்டிரைடும் ஒத்த எதிர்மின்னிய அமைப்பை கொண்டிருந்தாலும், கிராஃபைட்டு கருப்பு நிறமுடையது, சிறந்த மின்கடத்தும் பண்பு கொண்டது. இது நன்கடத்தியாகவோ அல்லது குறைக்கடத்தியாகவோ அறியப்படுகிறது. மாறாக, போரான் நைட்டிரைடு வெள்ளை நிறமுடையது, மின்கடத்தாப் பண்பை கொண்டுள்ளது. ஆனாலும், சிறந்த வெப்பக்கடத்தியாக உள்ளது. மேலும், வேதி நிலைத்தன்மை/மந்தத்தன்மை, எந்திர வலிமை/கடினத்தன்மை, அரிமான எதிர்ப்புத்தன்மை ஆகிய பண்புகளையும் கொண்டுள்ளது. இதனால் இதனை உயவுப்பொருளாக, மேற்பூச்சுப் பொருளாக, மின் காப்பியாக, மின்மக்கசிவுத் தடுப்பியாகவும் பயன்படுத்தப்படுகிறது.

மேற்கோள்கள்

போரான் சேர்மங்கள்
நைட்ரைடுகள்
குறைக்கடத்திப் பொருட்கள்
மீக்கடினப் பொருட்கள்
தேய்ப்புப் பொருட்கள்
பீங்கான் பொருட்கள்
ஒற்றை அடுக்குகள்
போரான்-நைட்ரசன் சேர்மங்கள்
சின்ஹகட்

சின்ஹகட் (Sinhagad) என்னும் கோட்டை, இந்திய மாநிலமான மகாராஷ்டிராவின் புனேவுக்கு தெற்கில் சுமார் 25 கி.மீ தொலைவில் அமைந்துள்ளது. இது கொண்டாணா என்றும் அழைக்கப்படுகிறது. இந்த சொல்லுக்கு சிங்கத்தின் கோட்டை என்று பொருள். இந்த கோட்டை இரு வாயில்களை கொண்டது. அவை புனே தர்வாஜா என்றும், கல்யாண் தர்வாஜா என்றும் அழைக்கப்படுகின்றன. சின்ஹகட் என்பது "சிம்மக் கோட்டை" எனப் பொருள்படும்.

இந்த கோட்டையில் தொலைக்காட்சிகளை ஒளிபரப்பும் கோபுரம் வைக்கப்பட்டுள்ளது. கோட்டையின் மேல் பகுதியில் தங்குவதற்கான அறைகள் உள்ளன.

மேற்குத் தொடர்ச்சி மலைத் தொடரின் தனித்துள்ள ஒரு மலையுச்சியின் மீதமைந்திருக்கும் இக்கோட்டை, தரையிலிருந்து  உயரத்திலும், சராசரியாக கடல் மட்டத்திலிருந்து  உயரத்திலுமுள்ளது.

சான்றுகள் 

புனே மாவட்டம்
மகாராட்டிர கோட்டைகள்
பப்பேத்தே

பப்பேத்தே (Papeete) என்பது அமைதிப் பெருங்கடலில் அமைந்துள்ள பிரான்சின் கடல் கடந்த ஆட்புலமான  பிரெஞ்சு பொலினீசியாவின் தலைநகரமாகும். பப்பேத்தே நகராட்சி (பிரான்சியக் கம்யூன்)  வின்வர்டு தீவுகளில் பிரெஞ்சு பொலினீசியாவில் தாகித்தியில் அமைந்துள்ளது. இங்குதான் பிரான்சிய தலைமை ஆணையர் உள்ளார். தாகித்திய, பிரான்சியப் பொலினீசிய  அரசு, தனியார் வணிக, தொழிலக,நிதியச் சேவை மையங்கள் அமைந்துள்ளன. பிரெஞ்சுப் பொலினீசியாவின் சுற்றுலாத்துறைக்கு இங்குள்ள துறைமுகம் நுழைவாயிலாக உள்ளது. வின்வர்டு தீவுகளே சொசைட்டி தீவுகளின் அங்கமாகும். பப்பேத்தே என்பதற்கு தகித்திய மொழியில்  "கூடையிலிருந்து நீர்" எனப் பொருள்படும்.

பப்பேத்தேயின் நகர்ப்புற மக்கள்தொகை ஆகத்து 2022 கணக்கெடுப்பின்படி 124,724 ஆகும். இவர்களில் கருவ பப்பேத்தே நகரத்தில் 26,654 மக்கள் உள்ளனர்.

வானிலை
பப்பேத்தேயில் வெப்பமண்டல பருவக்கால வானிலையாக மழைக்காலமும் வெயிற்காலமும் நிலவுகின்றது. இருப்பினும் வெயிற்காலத்திலும் மழை காணப்படுகின்றது. வெயிற்காலம் ஆகத்து,செப்டம்பரில் மட்டுமே உள்ளது. ஆண்டின் மற்றநாட்களில் மழை பெய்கின்ற இங்கு மிகக் கூடுதலாக  திசம்பர், சனவரியில் மழை பெய்கின்றது. வெப்பநிலை ஆண்டு முழுமையும் ஒரேநிலையில் சராசரியாக  அளவில் உள்ளது.

அருங்காட்சியகம்

மேற்சான்றுகள்

ஓசியானியா தலைநகரங்கள்
பிரெஞ்சு பொலினீசியா
அரசு மேல்நிலைப் பள்ளி, தோவாளை

அரசு மேல்நிலைப் பள்ளி, தோவாளை என்பது கன்னியாகுமரி மாவட்டத்தில், தோவாளையில் அமைந்துள்ள ஒரு மேல்நிலைப் பள்ளியாகும். 1882 ஆம் ஆண்டு தொடக்கப் பள்ளியாகத் தொடங்கப்பட்ட இப்பள்ளி 1960 இல் உயர்நிலைப் பள்ளியாகவும், 1980 ஆம் ஆண்டு மேல்நிலைப் பள்ளியாகவும் தரம் உயர்த்தப்பட்டது. இப்பள்ளியின் தற்போதைய தலைமையாசிரியராக த. விஜய குமார் 31.07.2014 - பணியாற்றி வருகிறார். பள்ளியின் வளர்ச்சிப் பணியில் பெற்றோர், ஆசிரியர் சங்கம், கிராமக் கல்விக்குழு, பள்ளி மேலாண்மைக் குழு போன்றவை சிறப்பான பங்களிப்பை அளித்து வருகின்றன.

இப்பள்ளியில் மத்திய மாநில அரசுகளின் அனைத்து நலத்திட்டங்களும் செயல்படுத்தப்பட்டுவருகின்றன. அரசு மேல்நிலைப் பள்ளி, தோவாளையில் மாநில அரசின் முப்பருவக் கல்வி முறை நடைமுறையில் உள்ளது. இப்பள்ளியில் மாணவர்களின் கற்றல் மற்றும் ஒழுக்கச் செயல்பாடுகளை முழுமையாக மதிப்பிடும் பொருட்டு 'தொடர் மற்றும் முழுமையான மதிப்பீடு' முறை செயல்படுத்தப்பட்டுள்ளது.

பாடங்கள்
மேல்நிலைக் கல்வியில் கணிதம் - உயிரியியல் (தமிழ் மொழி மூலம் மற்றும் ஆங்கில மொழி மூலம்), கணிதம் - கணிப்பொறியியல் (தமிழ் மற்றும் ஆங்கில மொழி மூலம்), அறிவியல் (தமிழ்மொழி மூலம் மட்டும்), வணிகவியல் - கணிப்பொறியியல் (தமிழ்மொழி மூலம் மட்டும்), வணிகவியல் - வரலாறு (தமிழ்மொழி மூலம் மட்டும்), மின் சாதனங்களும் பொருட்களும் (தொழிற்கல்வி - தமிழ்மொழி மூலம் மட்டும்) ஆகிய பாடப்பிரிவுகள் உள்ளன.

கல்விக்குழு மற்றும் புரவலர்கள்
இப்பள்ளியின் வளர்ச்சியில் பள்ளியின் கல்விக்குழு உறுப்பினர்களும் புரவலர்களும் பெரும்பங்கு வகிக்கின்றனர். உயர்நிலைப் பள்ளி உருவாக உழைத்திட்ட ஆரம்பகால கல்விக்குழு உறுப்பினர்களாக சுப்பிரமணியம் (தலைவர்), த. ச. நமச்சிவாயம் , எம். நல்லபெருமாள், தியாகி ஏ. சிவதாணு, கே. சிவ சுப்பிரமணியம், ஏ. பி. எம். புலமுத்து ஆகியோர் இருக்கின்றனர். ரூபாய் 1000 - 25000 வரை நன்கொடையாக வழங்கிய நூற்றுக்கணக்கான புரவலர்களால் இப்பள்ளி மாநில அளவில் பெயர்பெற்ற பள்ளியாக விளங்குகிறது.

சங்கங்களும் மன்றங்களும்
கல்விசார் செயல்பாடுகளைத் தவிர, கல்வி இணைச்செயல்பாடுகளிலும் மாணவர்களின் ஆர்வத்தை மேம்படுத்தும் பொருட்டு பள்ளியில் நாட்டு நலப்பணித் திட்டம், சிறார் செஞ்சிலுவைச் சங்கம், பாரத சாரண சாரணியர் சங்கம், தேசிய பசுமைப் படை போன்ற சங்கங்களும், இலக்கிய மன்றம், நூலக மன்றம், ஸ்ருதிலயா எனும் இசைக்கழகம், ஓவிய மன்றம், அறிவியல் மன்றம், கணித மன்றம், சதுரங்க மன்றம் போன்றவையும் செயல்பட்டு வருகின்றன.

முன்னாள் தலைமை ஆசிரியர்கள்
மேல் நிலைப் பள்ளியாக தரம் உயர்த்தப்பட்ட பின்னரான தலைமை ஆசிரியர்கள்.
 எஸ். சுவாமிநாதன் - 01.10.1960 - 31.05.1970 
 எஸ். எம். அப்துல் காதர் - 01.06.1970 - 10.03.1975 
 ஏ. காந்தி - 07.05.1975 - 31.05.1978 
 ஐ. அப்பாவு நாடார் - 02.06.1978 - 26.06.1978 
 பி. நாகராஜன் - 27.06.1978 - 24.06.1979
 கே. துரைசாமி - 25.06.1979 - 08.07.1980 

மேல்நிலைப் பள்ளியாக தரம் உயர்த்தப்பட்ட பின்னரான தலைமை ஆசிரியர்கள்.
 டி. ஸ்ரீ ராமச்சந்திரன் - 09.07.1980 - 02.02.1987 
 ஜி. பி. ஐசக் வின்ஸிலி - 10.06.1987 - 30.04.1992 
 எஸ். ராஜா மணி - 01.06.1992 - 31.05.2000 
 கே. ஈவ்லின் சுகுணா - 23.06.2000 - 08.10.2002 
 கு. முத்துசாமி - 10.10.2002 - 28.01.2009 
 நீ. பொன்னையா நாடார் - 01.06.2009 - 31.05.2013 
 சு.சங்கர் - 01.06.2013 - 31.05.2014 

இப்பள்ளியின் ஒரே பெண் தலைமை ஆசிரியை கே. ஈவ்லின் சுகுணா ஆவார்.

மேற்கோள்கள்

கன்னியாகுமரி மாவட்டத்திலுள்ள அரசுப் பள்ளிகள்